Predkladacia správa

Návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy a výstavby Slovenskej republiky č. 137/2018 Z. z., ktorou sa ustanovujú podrobnosti v oblasti technickej kontroly v znení neskorších predpisov sa predkladá podľa § 136 ods. 3 písm. g) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.
Cieľom predkladaného návrhu vyhlášky je doplnenie ustanovení upravujúcich vzdelávanie technikov technickej kontroly. Zákon č. 249/2026 Z. z., ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony  umožňuje absolvovať priebežné školenie počas platnosti osvedčenia technika technickej kontroly ako alternatíva k súčasnej forme vzdelávania. Vzhľadom na uvedené sa v  návrhu vyhlášky ustanovujú náležitosti prihlášky na priebežné školenie technika technickej kontroly, spôsob a rozsah priebežného školenia a podrobnosti o vydávaní a náležitostiach potvrdenia o absolvovaní priebežného školenia.
[bookmark: _GoBack]Návrhom vyhlášky sa aktualizujú odkazy na právne predpisy v oblasti registra trestov a akreditácie, rozširuje sa okruh orgánov, ktorým možno sprístupňovať údaje z informačného systému technických kontrol, upravuje sa obsah protokolu o kontrole technického stavu – technická kontrola a jeho vyhotovovanie v elektronickej podobe, upravujú sa nové technické požiadavky na monitorovacie záznamové zariadenia, kamery, čítačky čiarových kódov a ich prevádzku vrátane požiadaviek na archiváciu videozáznamov a vzdialený prístup a aktualizuje sa vzor protokolu o kontrole technického stavu časť A – technická kontrola.
Návrh vyhlášky sa netýka pôsobnosti miestnej územnej samosprávy.

Návrh vyhlášky sa netýka pôsobnosti miestnej územnej samosprávy.

